Coba jelasin Muzik video dari Kias Fansuri dalam bahasa melayu dong

Sebuah muzik video juga telah diterbitkan bagi mempromosikan single ini, ia diarahkan oleh M. Nasir sendiri. Luncai Emas dan BMG Music telah memperuntukkan RM40,000 untuk pembikinan muzik video ini. Dirakamkan dengan menggunakan format 16 mm, "Kias Fansuri" menampilkan M. Nasir sebagai watak pencerita dan juga raja. Pelakon Vanidah Imran membuat penampilan khas dengan memegang watak sebagai permaisuri.

Muzik video "Kias Fansuri" berkisarkan tentang penyair atau pencerita yang sedang dalam perjalanan mencari erti hidup dan kesempurnaan. Di hadapan kabilah, dia sedang berehat dan berhibur sambil menceritakan pengalamannya terdampar di padang gersang. Bila tersedar, dia terlihat istana dan terpaksa mencuri makan di situ. Dia telah dihukum oleh raja. Dalam pada itu, dia terlihat permaisuri yang jelita dan telah memerangkapnya. Dia melampaui ilusi dan melihat dirinya menjadi raja berselindung di dalam raja yang zalim itu. Namun semua yang diungkapkan dalam klip video itu adalah lambang pencariannya itu.